  Наталья Тетерина Выль арлэн нырысетӥ часъёсаз  Ижкарын улӥсьёс электротранспортын дунтэк ветлыны быгатозы, ивортэ ИжГЭТ-лэн пресс-службаез. Ми малпамы, трамвайлэн но троллейбуслэн валтӥсь маршрутъёс таяз арын кемагес ужалозы шуыса, карын улӥсьёс та уе мер транспортэн ветлыны быгатозы. Выль арлэн нырысетӥ часъёсаз (00 часысен транспорт ветлэмысь дугдытозь) калык электротранспортын дунтэк ветлыны быгатоз Андрей Батов, ИжГЭТ-лэн кивалтӥсез31-тӥ толсуре куд-ог маршрутъёс кемагес ужалозы: 1, 2, 10 номеро трамвай - берпуметӥ дугдылонниысь 2 час 30 минутэ потоз; 5 номеро трамвай - берпуметӥ дугдылонниысь 2 часын потоз; 1, 2, 7 номеро троллейбусъёслэн Центрысен берпуметӥ рейссы 2 час 40 минутэ; 9 номеро троллейбуслэн берпуметӥ дугдылонниысь берпуметӥ рейсэз 2 час 40 минутэ; 10 номеро троллейбуслэн берпуметӥ дугдылонниысь берпуметӥ рейсэз 2 час 30 минутэ. Электротранспорт ужамысь 4 час котырын дугдоз шуыса чаклало. Котьку ик 1-тӥ толшоре мынӥсь-ветлӥсь калык ӧжыт луэ, соин валче вань маршрутъёсын транспорт ветлон висъёсты бадӟыматозы. 7, 9, 12 номеро трамвайёс но 14 номеро троллейбус 11 часысен ужаны кутскозы. Озьы ик транспортлэн ветлон радлыкез Выль ар каникулъёсы воштӥськоз. 30-тӥ толсурысен 8-тӥ толшорозь Ижкарын трамвайёс но троллейбусъёс арнянуналэ сямен ужалозы. Нош 4 но 6 номеро троллейбус маршрутъёслы нимысьтыз радлык юнматэмын: 4 номеро троллейбус 10 часысен 18 часозь ветлоз; 6 номеро троллейбус 10 часысен 21 час 30 минутозь ужалоз. Тегъёс: Ижкар Транспорт Трамвай Троллейбус Удмуртия Мерлык Выльар  